Document ID: 32009R1153

РЕГЛАМЕНТ (ЕО) № 1153/2009 НА КОМИСИЯТА
от 24 ноември 2009 година
за изменение на Регламент (ЕО) № 1384/2007 за установяване на правилата за прилагане на Регламент (ЕО) № 2398/96 на Съвета относно отваряне и управление на някои тарифни квоти за внос в Общността на продукти в сектора на птичето месо с произход от Израел и за дерогация от посочения регламент
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 144, параграф 1 във връзка с член 4 от него,
като взе предвид Регламент (ЕО) № 2398/96 на Съвета от 12 декември 1996 г. относно отваряне на тарифна квота за пуешкото месо с произход и внесено от Израел, предвидена в Споразумението за асоцииране и Временното споразумение между Европейската общност и Държавата Израел (2), и по-специално член 2 от него,
като взе предвид Решение 2009/855/ЕО на Съвета от 20 октомври 2009 г. относно подписването и сключването на Споразумението под формата на размяна на писма между Европейската общност и Държавата Израел относно взаимни мерки за либерализация по отношение на селскостопански, преработени селскостопански продукти, риба и риболовни продукти и за замяна на Протоколи № 1 и № 2, приложението към Протокол № 1, приложението към Протокол № 2 и за изменения в Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна (3), и по-специално член 2, параграф 1 от него,
като има предвид, че:
(1)
В тарифната квота IL 1, посочена в приложение I към Регламент (ЕО) № 1384/2007 на Комисията (4), с пореден номер 09.4092 и отнасяща се към кодовете по КН 0207 25, 0207 27 10, 0207 27 30, 0207 27 40, 0207 27 50, 0207 27 60 и 0207 27 70 (месо от пуйки), се предвижда намаляване на митата със 100 % за годишно количество от 1 568 тона.
(2)
В тарифната квота IL 2, посочена в приложение I към Регламент (ЕО) № 1384/2007, с пореден номер 09.4091 и отнасяща се към кодовете по КН 0207 32, 0207 33, 0207 35 и 0207 36 (месо от патици), се предвижда намаляване на митата със 100 % за годишно количество от 560 тона.
(3)
По силата на Споразумението под формата на размяна на писма между Европейската общност и Държавата Израел, одобрено с Решение 2009/855/ЕО (наричано по-долу „Споразумението“), понастоящем предвидените в квотите IL 1 и IL 2 количества и кодове по КН следва да бъдат изменени. Споразумението влиза в сила на 1 януари 2010 г.
(4)
Регламент (ЕО) № 1384/2007 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1384/2007 се заменя с текста на приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от квотната 2010 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 ноември 2009 година.

Labels: 3
17
18